rejauldu/bengali-wikipedia huggingface dataset:
মণি রত্নম হচ্ছেন ভারতের তামিল চলচ্চিত্র শিল্পের একজন খ্যাতিমান পরিচালক। ১৯৫৬ সালে জন্মগ্রহণকারী মণি ১৯৮৩ সালে সর্বপ্রথমে একটি কন্নড় ভাষার চলচ্চিত্র নির্মাণ করেছিলেন। ১৯৮৬ সালে মুক্তিপ্রাপ্ত মৌন রাগম (তামিল) চলচ্চিত্রের মাধ্যমে মণির কর্মজীবনে সাফল্য এসেছিলো। মণি রোজা (১৯৯২), বম্বে (১৯৯৫) এবং দিল সে.. (১৯৯৮) চলচ্চিত্রের জন্য স্মরণীয়।  মণি অনেক পুরস্কার এবং নমিনেশন পেয়েছেন; তন্মধ্যে রয়েছে ছয়টি জাতীয় চলচ্চিত্র পুরস্কার (ভারত), ছয়টি ফিল্মফেয়ার পুরস্কার দক্ষিণ এবং তিনটি হিন্দি ফিল্মফেয়ার পুরস্কার। তার 'মাদ্রাজ টকিজ' নামের একটি চলচ্চিত্র প্রযোজনা প্রতিষ্ঠান আছে।  তথ্যসূত্র  বহিঃসংযোগ    বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় তামিল ব্যক্তি বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:চেন্নাইয়ের চলচ্চিত্র প্রযোজক বিষয়শ্রেণী:তামিলনাড়ুর চিত্রনাট্যকার বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় নাস্তিক বিষয়শ্রেণী:তামিল ভাষার চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:তামিল চলচ্চিত্র পরিচালক বিষয়শ্রেণী:তামিল চিত্রনাট্যকার বিষয়শ্রেণী:জাতীয় চলচ্চিত্র পুরস্কার (ভারত) বিজয়ী বিষয়শ্রেণী:মালয়ালম চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
ঘড়িয়া খাল নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘড়িয়া খাল নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বগুড়া জেলার নদী বিষয়শ্রেণী:গাবতলী উপজেলা বিষয়শ্রেণী:বগুড়া সদর উপজেলা বিষয়শ্রেণী:ধুনট উপজেলা
দ্য ওয়াগনার ট্রিবিউন ওকলাহোমা ওয়াগনারের একটি সাপ্তাহিক পত্রিকা, যা বৃহস্পতিবার প্রকাশিত হয়। WagonerTribune.com (accessed January 7, 2015). এটি কমিউনিটি পাবলিশার্স ইনক দ্বারা প্রকাশিত, যা ওকলাহোমা, মিসৌরি এবং আরকানসাসের একটি সংবাদপত্র ও ইন্টারনেট প্রকাশক এবং বাণিজ্যিক মুদ্রণ পরিষেবা প্রদাকারী। About us , Neighbor Newspapers (accessed February 16, 2010). সংবাদপত্রটি ১৯০১ সালে প্রতিষ্ঠিত হয়েছিল এবং এর বর্তমান সম্পাদক ট্র্যাভিস স্লোট।   তথ্যসূত্র    বহিঃসংযোগ   ওয়াগনারট্রিবিউন ডট কম  বিষয়শ্রেণী:১৯০১-এ প্রতিষ্ঠিত প্রকাশনা বিষয়শ্রেণী:ওকলাহোমার সংবাদপত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। গ্রাম হিসাবে উল্লেখযোগ্যতো নয়ই, উপরন্তু প্রতিটি তথ্যসূত্র দ্বারা গুগল ম্যাপকে প্রতিস্থাপন করা হচ্ছে। নিরপেক্ষ দৃষ্টিকোণ থেকেও লেখা হয়নি। Ashiq Shawon (আলাপ) ১৬:৫৪, ৩ জুলাই ২০২০ (ইউটিসি) গোসাই জোয়াইর   – (অপসারণের প্রস্তাবনা দেখুনলগ দেখুন) () এটি একটি গ্রাম সম্পর্কিত নিবন্ধ। আমার জানামতে উইকিপিডিয়ায় শুধুমাত্র উল্লেখযোগ্য (প্রত্নতাত্ত্বিক, সাংস্কৃতিক কিংবা অন্য কারণে) গ্রামের নিবন্ধই থাকবে। কিন্তু এই নিবন্ধে গ্রামটির উল্লেখযোগ্য তার ব্যাখ্যা নেই। আমি "দ্রুত অপসারণ প্রস্তাবনা" দিতাম, কিন্তু নিবন্ধের ইতিহাসে অভিজ্ঞ উইকিপিডিয়ানের সম্পাদনা থাকায় "অপসারণ প্রস্তাবনা" দিচ্ছি।  ~ ♦MS_Sakib♦ (কিছু বলবেন?) ১১:৪৯, ৩ জুলাই ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ক্ষিতি গোস্বামী ( – ২৪ নভেম্বর ২০১৯) ভারতের পশ্চিমবঙ্গের একজন রাজনীতিবিদ ছিলেন যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন সদস্য ও  পশ্চিমবঙ্গ সরকারের একজন মন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।  জীবনী ক্ষিতি গোস্বামী ১৯৯১ সালে ঢাকুরিয়া বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি আবারো ঢাকুরিয়া থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০০৬ সালে তিনি তৃতীয়বারের মত ঢাকুরিয়া বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন।  ক্ষিতি গোস্বামী পশ্চিমবঙ্গ সরকারের একজন মন্ত্রী ছিলেন। তিনি ১৯৯৬ সাল থেকে ২০০১ সাল পর্যন্ত এবং ২০০৬ সাল থাকে ২০১১ সাল পর্যন্ত পশ্চিমবঙ্গ সরকারের পূর্তমন্ত্রী ছিলেন। এছাড়া, তিনি বিপ্লবী সমাজতন্ত্রী দলের রাজ্য কমিটির সম্পাদক ও কেন্দ্রীয় কমিটির সাধারণ সম্পাদক পদেও দায়িত্ব পালন করেছিলেন।  ক্ষিতি গোস্বামী ২০১৯ সালের ২৪ অক্টোবর ৭৬ বছর বয়সে প্রয়াত হন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:১৯৪৩-এ জন্ম
নরওয়ে–ফিলিপাইন সম্পর্ক হল নরওয়ে এবং ফিলিপাইন রাষ্ট্রদ্বয়ের মধ্যে বিদ্যমান দ্বিপাক্ষিক সম্পর্ক। ম্যানিলাতে নরওয়ের দূতাবাস অবস্থিত, পক্ষান্তরে অসলোতে রয়েছে ফিলিপাইনের দূতাবাস।   ইতিহাস  ১৯০০ সাল থেকেই নরওয়ে এবং ফিলিপাইনের মধ্যে সামুদ্রিক ক্ষেত্রে সম্পর্ক বিদ্যমান।  ২রা মার্চ, ১৯৪৮ সালে নরওয়ে এবং ফিলিপাইনের মধ্যে আনুষ্ঠানিক সম্পর্ক স্থাপিত হয়। নিকোলাই আল প্রথম কূটনীতিক হিসেবে ফিলিপাইনে নরওয়েকে প্রতিনিধিত্ব করে। তিনি চীনের নানকিংয়ের অনাবাসিক রাষ্ট্রদূতই নরওয়ের সাথে সম্পর্ক বজায় রাখতেন। ম্যানিলাতে অবস্থিত একটি কনস্যুলেটের মাধ্যমে নরওয়ে প্রতিনিধিত্ব করত, যা পরবর্তীতে কনস্যুলেট জেনারেলের মাধ্যমে সম্পন্ন করা হয় ১৯৫২ থেকে ১৯৫৬ সালের দিকে। ১৯৬৭ সালে নরওয়ের দূতাবাস স্থাপিত হয়। একই সাথে সিবুতে একটি কনস্যুলেট অফিসও রয়েছে। ফিলিপাইনে নিযুক্ত নরওয়ের রাষ্ট্রদূত হলেন এরিক ফোর্নার।  ১৯৮৬ সাল পর্যন্ত লন্ডনে অবস্থিত ফিলিপাইনের দূতাবাসের এক্তিয়ার ছিল নরওয়ের উপর। ১৯৮৬ সালের জুন মাসে সুইডেনের স্টকহোমে অবস্থিত দূতাবাসের নিকট এ এক্তিয়ার হস্তান্তরিত হয়। অধিক সংখ্যক নরওয়েইয়ানের চাপে এবং শক্তি ও সামুদ্রিক খাতে সুযোগ-সুবিধা সৃষ্টির অনুকূল পরিবেশ তৈরির উদ্দেশ্যে ২০০৭ সালের ৩০শে এপ্রিল নরওয়ের অসলোতে ফিলিপাইনের দূতাবাস স্থাপিত হয়।   সম্পর্ক   নিরাপত্তা ক্ষেত্র  নরওয়ে ফিলিপাইনের শান্তিচুক্তির সাথে যুক্ত, যার মধ্যে মোরো এবং সাম্প্রদায়িক বিদ্রোহ অন্তর্ভুক্ত রয়েছে। নরওয়ে জিপিএইচ-এমআইএলএফ শান্তি প্রক্রিয়ার আন্তর্জাতিক পর্যবেক্ষণ দলের সদস্য। জিপিএইচ-সিপিপি-এনপিএ-এনডিএফ শান্তি প্রক্রিয়ার অন্তর্ভুক্ত তৃতীয় উপদেষ্টা রাষ্ট্র।   বাণিজ্যিক সম্পর্ক  নরওয়ের প্রধানমন্ত্রী জেন্স স্টোল্টেনবার্গ এবং রাষ্ট্রপতি বেনিঙ্গো তৃতীয় অ্যাকুইনো ভিয়েতনামের লাওসে সাক্ষাৎ করেন, যেখানে স্টোল্টেনবার্গ আর্কটিক খোলা হলে নরওয়ের সাথে ফিলিপাইনের দ্বিপাক্ষিক বাণিজ্যের সম্ভাবনার দ্বারও খুলে যাবে তিনি জানান। তখন আম, কলা সহ বিভিন্ন দ্রব্য এশীয় দেশ থেকে আমদানি করা যাবে।  ২০১১ সালে নরওয়ে ও ফিলিপাইনের মধ্যে মোট ৭৩ মিলিয়ন মার্কিন ডলারের বাণিজ্য হয়েছিল।  ফিলিপাইন্স নরওয়ে বিজনেস কাউন্সিল (পিএনবিসি) ফিলিপাইন ও নরওয়ের বাণিজ্যিক সম্প্রদায়কে এক করেছে। এই সংস্থা ৪৫টিরও বেশি কোম্পানি ও প্রতিষ্ঠানকে একত্র করতে পেরেছে। নরওয়ে দূতাবাস এর প্রতিষ্ঠাতা সদস্য ছিল এবং বর্তমান কাউন্সিলের সভায় প্রতিনিধিত্ব করছে।   কর্ম পরিবেশ  ২০১২ সাল পর্যন্ত নরওয়ের মালিকানা ভিত্তিক এবং নরওয়ের বিভিন্ন কোম্পানি পরিচালিত জাহাজে প্রায় ৩৫,০০০ ফিলিপিনো নাবিক কাজ করছেন। নরওয়ের প্রধানমন্ত্রী স্টোল্টেনবার্গ এবং রাষ্ট্রপ্রতি অ্যাকুইনোর সাথে ভিয়েতনামের লাওসে একটি দ্বিপাক্ষিক সাক্ষাৎ চলাকালীন স্টোল্টেনবার্গ ফিলিপিনো মেডিকেল কর্মীদের এবং অন্যান্য উচ্চদক্ষতাসম্পন্ন কর্মীদের নরওয়েতে কাজের সুযোগের কথা জানান।   অধিবাসী  ফিলিপাইনে প্রায় ৩,০০০ নরওয়েইয়ান বসবাস করছেন, যারা ব্যবসা, দাতব্য কাজে অংশগ্রহণ করছেন কিংবা পরিবারের সাথে বসবাস করছে। আর নরওয়েতে রয়েছে ১৮,০০০ ফিলিপিনো।   আরো দেখুন  নরওয়ের ফিলিপিনো   তথ্যসূত্র   বিষয়শ্রেণী:নরওয়ে–ফিলিপাইন সম্পর্ক বিষয়শ্রেণী:নরওয়ের দ্বিপাক্ষিক সম্পর্ক বিষয়শ্রেণী:ফিলিপাইনের দ্বিপাক্ষিক সম্পর্ক
বরুড়া থানা বাংলাদেশের কুমিল্লা জেলার অন্তর্গত বরুড়া উপজেলার একটি থানা।   প্রতিষ্ঠাকাল  ১৯৪৮ সালের ২৪ মার্চ বরুড়া থানা প্রতিষ্ঠিত হয়।   প্রশাসনিক এলাকাসমূহ  বরুড়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম বরুড়া থানার আওতাধীন।  পৌরসভা:  বরুড়া  ইউনিয়নসমূহ:  ১নং আগানগর  ২নং ভবানীপুর  ৩নং খোশবাস উত্তর  ৪নং খোশবাস দক্ষিণ  ৫নং ঝলম  ৬নং চিতড্ডা  ৭নং শাকপুর  ৮নং ভাউকসার  ৯নং শিলমুড়ী দক্ষিণ  ১০নং শিলমুড়ী উত্তর  ১১নং গালিমপুর  ১২নং আড্ডা  ১৩নং আদ্রা  ১৪নং লক্ষ্মীপুর  ১৫নং পয়ালগাছা   আরও দেখুন   বরুড়া উপজেলা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা জেলার থানা বিষয়শ্রেণী:বরুড়া উপজেলা
গার্ডেন অ্যান্ড গান ক্লাব ছিল দক্ষিণ ক্যারোলিনার চার্লসটনে অবস্থিত একটি ব্যক্তিগত বিনোদনকেন্দ্র যার সদস্যপদ সমকামী সম্প্রদায়ের মানুষদের জন্য উন্মুক্ত ছিল। এই ক্লাবে ডিস্কো নাচ সহ বিভিন্ন বিনোদনের ব্যাবস্থা ছিল।    ইতিহাস  ১৯৭৭ সালে রিচার্ড রোবিসন স্থানীয় স্পোলেটো ফেস্টিভাল  উৎসবের প্রেক্ষিতে শহরের ২৪০-২৪২ কিং স্ট্রিট সড়কের উপকন্ঠে অবস্থিত একটি পুরনো দোকানে একটি পানশালা চালু করেন। প্রথমে রোবিসন এই পানশালাটি অল্প দিনের জন্য চালু করার পরিকল্পনা করেছিল কিন্তু কম সময়েই এই পানশালাটি বিপুল জনপ্রিয়তা পায়। প্রায় ৭০০ জনেরও বেশি লোক এই পানশালার সদস্যপদ গ্রহণের জন্য ৫ ডলার প্রদান করেছিলেন। রবিনসন তখন সিদ্ধান্ত নেয় যে স্পোলেটো উৎসবের পরেও তিনি এই  পানশালাটি খোলা রাখবেন এবং পরে এটি সমকামী সম্প্রদায়ের জন্য একটি স্থায়ী বিনোদন কেন্দ্রে পরিনত হয়।  এই পানশালাটি প্রথমে স্পোলেটো বার নামে পরিচিত ছিল, ১৯৭৮ সালে এর নাম পরিবর্তন করে রাখা হয় কিং স্ট্রিট গার্ডেন অ্যান্ড গান ক্লাব । ১৯৮২ সালে, ক্লাবটি কিং স্ট্রিট থেকে ১৪ হেইন স্ট্রিটে স্থানান্তরিত হয়। ১৯৮৫ সালে অনিবার্য কারনবশত এই জনপ্রিয় বিনোদন স্থলটিকে বন্ধ করতে হয়। Hogan, Maura (2 April 2018). "How the Garden and Gun Club upended Charleston's starched social order in just a few short years". Charleston City Paper. Retrieved 2020-06-09. গার্ডেন অ্যান্ড গান ক্লাব  তার উন্মুক্ত পরিবেশের জন্য সুপরিচিত ছিল যেখানে, সামাজিক ও লিঙ্গ পরিচয়ের বাধা ভেঙে বিভিন্ন শ্রেণীর মানুষ একে অপরের সাথে মেলামেশা করতে পারতেন।   সকল সদস্যকে ক্লাবের নিয়ম মানতে হত।   স্থানীয় সাউদার্ন লাইফস্টাইল ম্যাগাজিন  নামক মাসিক পত্রিকায় গার্ডেন অ্যান্ড গান ক্লাবের উল্লেখ করা হয়েছিল।  জর্জিয়ার আটলান্টায়ও গার্ডেন অ্যান্ড গান ক্লাবের একটি শাখা ছিল। এটি কোনও গে ক্লাব নয় বরঞ্চ সামাজিক-পরিচয়, লিঙ্গ-পরিচয় নির্বিশেষ সকল স্তরের মানুষদের একটি উন্মুক্ত মিলনক্ষেত্র ছিল।    তথ্যসূত্র   বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
এরিক মাস্ট (জন্ম ২৬ জানুয়ারী ১৯৪৩) একজন নরওয়েজীয় স্টক ব্রোকার এবং বিনিয়োগকারী।  তিনি ট্রনহাইমে জন্মগ্রহণ করেন এবং ব্যাঙ্কার আর্নে বার্নহফট মাস্ট ও সভানহিল্ড সিনোভ সভেনডসেনের পুত্র। তিনি কেজেল ক্রিশ্চিয়ান উলরিচসেনের সাথে বিনিয়োগ কোম্পানি অ্যাভান্স ফরভাল্টনিং প্রতিষ্ঠা করেন এবং পরে ফন্ডসফিনান্সের মালিক হন। তিনি নরওয়েজীয় মিডিয়া কোম্পানিগুলিতে একজন উল্লেখযোগ্য বিনিয়োগকারী, যা প্রকাশনা সংস্থা গিলদেনদাল নর্স্ক ফরলগ এর বৃহৎ অংশ নিয়ন্ত্রণ করে, পাশাপাশি দাগেন্স নাসিঙ্গসলিভ এবং আন্দ্রেসাভিসেন পত্রিকা। এছাড়াও তিনি শক্তি কোম্পানি আরেনদালস ফসেকোম্পানি এর একজন উল্লেখযোগ্য মালিক।    ফোর্বস অনুযায়ী ২০২২ সালের এপ্রিল পর্যন্ত তার মোট সম্পদের ছিল $১.১ বিলিয়ন মার্কিন ডলার।    তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নরওয়েজীয় কোম্পানি প্রতিষ্ঠাতা বিষয়শ্রেণী:নরওয়েজীয় শতকোটিপতি
তানিম রহমান অংশু একজন বাংলাদেশী চলচ্চিত্র ও টেলিভিশন পরিচালক এবং সম্পাদক। তিনি ন ডরাই চলচ্চিত্র পরিচালনার জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।  কর্মজীবন অংশু ২০১৬ সালে চলচ্চিত্র পরিচালক হিসেবে নাম লেখান আদি চলচ্চিত্র দিয়ে। এতে প্রধান চরিত্রে অভিনয় করেছেন এবিএম সুমন ও শায়লা সাবি। চলচ্চিত্রটি এখনো মুক্তি পায়নি। একই বছর তিনি স্বপ্নবাড়ি নামে আরেকটি চলচ্চিত্রের কাজ শুরু করেন। পরবর্তীকালে এর নাম পরিবর্তন করে রাখা হয় স্বপ্নের ঘর। ভৌতিক ঘরানার চলচ্চিত্রটি ২০১৮ সালে মুক্তি পায়। এটি তার পরিচালিত মুক্তিপ্রাপ্ত প্রথম চলচ্চিত্র। পরের বছর তিনি কক্সবাজারের এক তরুণ নারী সাফারের সত্যি জীবনের গল্প নিয়ে নির্মাণ করেন ন ডরাই। চলচ্চিত্রটি ৪৪তম জাতীয় চলচ্চিত্র পুরস্কারে ফাগুন হাওয়ায় চলচ্চিত্রের সাথে যৌথভাবে শ্রেষ্ঠ চলচ্চিত্র বিভাগে পুরস্কৃত হয় এবং অংশু এই চলচ্চিত্রের জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।  চলচ্চিত্রের তালিকা  বছর চলচ্চিত্র টীকা ২০১৮ স্বপ্নের ঘর ২০১৯ ন ডরাই  আদি নির্মাণাধীন  উল্লেখযোগ্য স্বল্পদৈর্ঘ্য চলচ্চিত্র  গল্প গল্প কথা (২০২১)   পরিচালিত ওয়েব ধারাবাহিক  বছরশিরোনামশিল্পীওটিটি২০২৩বুকের মধ্যে আগুনঅপূর্ব, ইয়াশ রোহান, তমা মির্জা, তৌকীর আহমেদহইচই  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ২০১৭ সিটিসেল-চ্যানেল আই মিউজিক অ্যাওয়ার্ডস সেরা মিউজিক ভিডিও ঝুম   ২০২০ জাতীয় চলচ্চিত্র পুরস্কার শ্রেষ্ঠ পরিচালক ন ডরাই   ২০২০ সিজেএফবি পারফরম্যান্স পুরস্কার শ্রেষ্ঠ পরিচালক   তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র সম্পাদক বিষয়শ্রেণী:বাংলাদেশী টেলিভিশন পরিচালক বিষয়শ্রেণী:শ্রেষ্ঠ পরিচালক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৮১-এ জন্ম
ব্লো-ব্জাং-ব্স্তান-পা () (১৭২৫-১৭৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষাটতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী ব্লো-ব্জাং-ব্স্তান-পা ১৭২৫ খ্রিষ্টাব্দে তিব্বতের খাম্স অঞ্চলে ত্শা-বা-রোং () নামক স্থানে জন্মগ্রহণ করেন। কম বয়সে তিনি রাব-লো () বৌদ্ধবিহারে শিক্ষার্থীর শপথ গ্রহণ করেন। এরপর তিনি সে-রা বৌদ্ধবিহার বিশ্ববিদ্যালয়ে ব্রাগ-রি-ঙ্গাগ-দ্বাং-দোন-গ্রুব () এবং ব্লো-ব্জাং-ম্খাস-ম্ছোগ () নামক পণ্ডিতের নিকট শিক্ষালাভ করেন। সপ্তম দলাই লামা তাকে ভিক্ষুর শপথ প্রদান করেন। পরবর্তীকালে ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধধারী লামার নিকট হতে লাম-রিম, চক্রসম্বর, যমান্তক ও গুহ্যসমাজতন্ত্র সম্পর্কে শিক্ষালাভ করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করে এই মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৭২ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি অষ্টম দলাই লামার শিক্ষক হিসেবে নিযুক্ত হন।   তথ্যসূত্র   বিষয়শ্রেণী:১৭২৫-এ জন্ম বিষয়শ্রেণী:১৭৮২-এ মৃত্যু বিষয়শ্রেণী:গানদেন ত্রিপা
অ্যাটম () গিটহাবের উন্নয়নকৃত গ্নু লিনাক্স, ম্যাকওএস, এবং উইন্ডোজের জন্য একটি ফ্রি ও ওপেন সোর্স লেখা সম্পাদক, এবং উৎস কোড সম্পাদক, যেটি নোড জেএসে লেখা তৃতীয় পক্ষের প্লাগইন সমর্থন করে ও যাতে গ্রত্থিত গিট সমর্থন রয়েছে রয়েছে। অ্যাটম ওয়েব প্রযুক্তি ব্যবহার করে বানানো একটি ডেস্কটপ অ্যাপলিকেশন। এর বিস্তৃত অধিকাংশ প্যাকেজই মুক্ত সফটওয়্যার লাইসেন্সের অধীনে নিবন্ধিত এবং কম্যুনিটি কর্তৃক নির্মিত এবং নিয়ন্ত্রিত। অ্যাটম পূর্বের পরিচিত অ্যাটম শেল, বর্তমানে ইলেক্ট্রনের উপর ভিত্তি করে নির্মিত, যেটি ক্রোমিয়াম ও নোড-জেএস ব্যবহার করে ক্রস প্ল্যাটফর্ম ডেস্কটপ অ্যাপলিকেশন নির্মানে সহায়তা করতে একটি ফ্রেমওয়ার্ক।  অ্যাটম বেটা সংস্করণ থেকে প্রথম ২০১৫ সালের ২৫ জুন ১.০ সংস্করণ হিশেবে প্রকাশিত হয়। এটি এইচটিএমএল, সিএসএস এবং জাভাস্ক্রিপ্ট দিয়ে পরিপূর্ণভাবে পরিবর্তন করা যায়।   প্যাকেজসমূহ  অন্য অনেক কনফিগারেবল লেকা সম্পাদকের মত, অ্যাটমও ব্যবহারকারীকে তৃতীয় পক্ষের প্যাকেজ ও থিমসমূহ ইন্সটলের সুযোগ প্রদান করে যেটি সম্পাদকের বৈশিষ্ট্য ও লুক পরিবর্তনে সাহায্য করে। প্যাকেজসমূহ অ্যাটমের প্যাকেজ ব্যবস্থাপক apm -এর মাধ্যমে ইন্সটল, ব্যবস্থাপনা, ও প্রকাশ করা যায়।   প্রোগ্রামিং ভাষা সমর্থন  অ্যাটমেট ডিফল্ট প্যাকেজসমূহ নিচের প্যাকেজ এবং ফাইল ফরম্যাটসমূহতে সিনট্যাক্স হাইলাইটিং সমর্থন করে:   লাইসেন্স  প্রথমদিকে, বাহ্যিক প্যাকেজসমূহ, এবং অ্যাটমের মূলের অংশ নয় এমন যেকোন কিছু মুক্ত সোর্স লাইসেন্সের অধীনে প্রকাশিত হতো। ৬ মে ২০১৪ সালে, অ্যাটমের বাকী অংশ, এর কোর অ্যাপলিকেশন, প্যাকেজ ব্যবস্থাপক, এবং এর ডেস্কটপ ফ্রেমওয়ার্ক ইলেক্ট্রন এমআইটি লাইসেন্সের অধীনে মুক্ত ও ওপেন সোর্স সফটওয়্যার হিশেবে প্রকাশিত হয়।    তথ্যসূত্র    বহিঃসংযোগ     বিষয়শ্রেণী:লেখা সম্পাদক বিষয়শ্রেণী:গিটহাব বিষয়শ্রেণী:লিনাক্সের লেখা সম্পাদক বিষয়শ্রেণী:মুক্ত সফটওয়্যার বিষয়শ্রেণী:এইচটিএমএল সম্পাদক বিষয়শ্রেণী:মুক্ত লেখা সম্পাদক বিষয়শ্রেণী:লিনাক্স লেখা সম্পাদক বিষয়শ্রেণী:এমআইটি লাইসেন্স ব্যবহারকৃত সফটওয়্যার বিষয়শ্রেণী:ইউনিক্স লেখা সম্পাদক বিষয়শ্রেণী:২০১৪-এর সফটওয়্যার বিষয়শ্রেণী:প্রাক্তন মালিকানাধীন সফটওয়্যার
বেরীবাইদ ইউনিয়ন বাংলাদেশের ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন। মধুপুর উপজেলার ১১টি ইউনিয়নের মধ্যে এটি একটি। ১৪টি গ্রাম নিয়ে বেরীবাইদ ইউনিয়ন গঠিত। ২০১৬ সালে অরণখোলা ইউনিয়নকে পৃথক করে অরণখোলা এবং বেরীবাইদ নামে নতুন দুটি ইউনিয়ন গঠন করা হয়।  ১৫০০ একর আয়তনের ইউনিয়নের ১৪টি গ্রাম হলো,  গোবুদিয়া,  পলটপাড়া চুনিয়া  খানপাড়া দিগলবাইদ জলছত্র ফৈটামারী মাগন্তিনগর জাঙ্গালিয়া কোমল বাইদ বেরীবাইদ গেৎচুয়া রাজবাড়ী দানকবান্দা  ২০১১ সালের আদমশুমারী অনুযায়ী ৯টি ওয়ার্ড নিয়ে গঠিত এই ইউনিয়নের মোট জনসংখ্যা ১৯৬০০ জন। বেরীবাইদ ইউনিয়ন ২টি মৌজায় বিভক্ত। ইউনিয়নে ৭টি সরকারী প্রাথমিক বিদ্যালয়, ১টি উচ্চ বিদ্যালয় এবং ১টি নিম্ন মাধ্যমিক বিদ্যালয় রয়েছে।   তথ্যসূত্র   বিষয়শ্রেণী:মধুপুর উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
নামিকা (জন্ম নাম হানান হামদী আরবী حنان حمدي) হান ভায়োলেট নামে পরিচিত একজন মরোক্কান বংশোদ্ভুত  জার্মান সংগীতশিল্পী এবং র‍্যাপার।   জীবনী  নামিকা ফ্রাঙ্কফুর্টে বড় হয়েছেন। তার দাদা-দাদী মরোক্কোর উপকূলীয় শহর নাদোর থাকেন ।   তার প্রথম অ্যালবাম নাডোর ২০১৫ সালের ২১ শে জুলাই এ প্রকাশিত হয়। অ্যালবামটিতে তার প্রথম একক 'লাইব্লিংম্যানস্চ'এ অন্তর্ভুক্ত হয়েছে। জুলাই, ২০১৫ এর শেষ নাগাদ অ্যালবামটি জার্মান অ্যালবামের চার্টে তেরো নম্বরে পৌঁছেছিল। একক লাইব্লিংম্যানস্চ জার্মান চার্টের সাতাশ নম্বরে আত্মপ্রকাশ করে এবং আট সপ্তাহ পর শীর্ষে উঠে আসে।  নামিকা সাতটি মিউজিক ভিডিও প্রকাশ করেছেন৷  না-মি-কা গান সহ, যা তার ইপি হেলওয়্যাচ অ্যালবামের । নামিকা তার গানের হেলওয়াচের একটি বিশেষ সম্পাদিত সংস্করণ প্রবেশ করেন (   ) বুন্দেসভিশন গানের প্রতিযোগিতা ২০১৫ মৌসুমে । ট্র্যাকটি প্রযোজনা করেছে জার্মান নির্মাতা দল বিটিজিস, যিনি লেনা, শাপ এবং অ্যান সোফির জন্যও প্রযোজনা করেছেন। তিনি হেসেন রাজ্যের প্রতিনিধিত্ব করেছিলেন। প্রতিযোগিতা শেষে ২৯ আগস্ট ২০১৫ এ গানটি সপ্তম স্থানে পৌঁছে। সম্প্রতি ২০১৮ সালে তিনি 'Jee parle pas français' পরিবেশন করেছেন যার রিমিক্সটি ব্ল্যাক এম এ দেখা যায়৷ ১লা জুলাই, তিনি তার দ্বিতীয় স্টুডিও অ্যালবাম "ক্যু ওয়ালু" প্রকাশ করেন।  ২০১৫ সালে নতুন সংগীত পুরস্কার প্রতিযোগিতায় প্রতিযোগী হিসাবে তিনটি গান পরিবেশন করেন নামিকা।   ডিসকোগ্রাফি    অ্যালবাম  শিরোনাম বিশদ পিক চার্টের অবস্থানগুলি জিইআর আউট এসডাব্লুআই নাদোর প্রকাশিত:২৪ জুলাই ২০১৫  লেবেল: সনি সংগীত  ফর্ম্যাটগুলি: সিডি, ডিজিটাল ডাউনলোড 13 58 36 কুই ওয়ালু প্রকাশিত: ১ জুন, ২০১৮  লেবেল: সনি সংগীত  ফর্ম্যাটগুলি: সিডি, ডিজিটাল ডাউনলোড 12 46 29   অন্যান্য অবদান  শিরোনাম বিশদ হেলওয়াচ প্রকাশিত:২০১৫  লেবেল: সনি সংগীত  ফর্ম্যাট: ডিজিটাল ডাউনলোড   একক অবদান  শিরোনাম বছর পিক চার্টের অবস্থানগুলি শংসাপত্র অ্যালবাম জিইআর আউট এসডাব্লুআই "লেবেলিংসম্যানস্চ" 2015 ঘ ঘ 14 জিইআর: 3x সোনার  আউট: সোনার  এসডাব্লুআই: সোনার নাদোর "হেলওয়াচ" 62 - - "কমপ্লেজিয়ার্ট" 2016 60 - - "Je ne parle pas français (বিটজিজ রিমিক্স)"</br> ( ব্ল্যাক এম বৈশিষ্ট্যযুক্ত) 2018 ঘ 16</br> http://oe3.orf.at/charts/stories/oe3austriatop40/ 7 জিইআর: প্ল্যাটিনাম  আউট: সোনার  এসডাব্লুআই: প্ল্যাটিনাম কুই ওয়ালু অন্যান্য রিলিজ   2013: ফ্লো জুম জিসাং ( হ্যান ভায়োলেট হিসাবে)  2015: নাদোর  2015: Wenn sie kommen (কীর্তি)। আলী আস)  2015: না-মি-কা  2015: মেইন ফিল্ম (কীর্তি)। এমট্রিপ)  2016: জাউবারল্যান্ড  2018: আহমেদ (1960-2002)  2018: ক্যু ওয়ালou  2018: ইচ সিঁদুর সিঁদুর দেবে  2018: জিরকাস  2018 ফ্যান্টম   শিল্পী হিসাবে  শিরোনাম বছর পিক চার্টের অবস্থানগুলি শংসাপত্র অ্যালবাম জিইআর</br>  "লাস সি তানজেন"</br> (আলী যেমন নমিকার বৈশিষ্ট্যযুক্ত) 2016 37 জিইআর: সোনার উচ্ছ্বাস "ট্রাম"</br> (Ufo361 নামিকা বৈশিষ্ট্যযুক্ত) 2017 - ইছ বিন 3 বার্লিনার "ছুটির দিনগুলি আসছে"</br> (কিংডম কায়ার, ক্যামেলিয়া জর্দানা ও নামিকা সমন্বিত) 2018 97    পুরস্কার    1Live ক্রোন 2015: সেরা মহিলা শিল্পীর পক্ষে মনোনীত   তথ্যসূত্র    বহিঃসংযোগ    নামিকার ওয়েবসাইট    নমিকা লট.ডে  জীবিকাতে নামিকা  (সনি সংগীত বিনোদন থেকে লেবেল)  S আলস কাইন্ড ওয়ার্চ আইচ ট্র্যারিগ, কেইন রিচিটিজ ডয়চে জু সিইন »  ডাই ওয়েলেটে নমিকা সম্পর্কে নিবন্ধ  ইউটিউবে নমিকা  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:জার্মান মুসলিম বিষয়শ্রেণী:আরব জার্মান বিষয়শ্রেণী:সমসাময়িক আরঅ্যান্ডবি শিল্পী
ডান|থাম্ব|সুইমোর মডেল ৬২০ সুইমোর সেলাই মেশিন শিল্পজাত পোস্ট। দ্বিতীয় বিশ্বযুদ্ধের জাপান (প্রধানত যন্ত্রাংশ ব্যবহার থেকে বিবিধ, এশিয়ান, দেশ, যদিও ৯০০ সিরিজ মোটর বেলজিয়াম হতে নির্মিত ) এবং আমদানি করা হতো নিউ ইয়র্ক সিটি, নিউ ইয়র্ক।  অসংখ্য মডেলের অস্তিত্ব দিয়ে, অনেক ইউনিট প্রতিপাদন করা আছে যা একটি মোটামুটি নির্ভরযোগ্য ট্র্যাক রেকর্ড। বছরের পর বছর ধরে কয়েক মডেলের যন্ত্রের ব্যবহার হয়ে উঠছে ।একটি সংগ্রাহক আইটেম এবং নান্দনিক মিল যা আমেরিকান অটোমোবাইল একই যুগকে নির্দেশ করে।.   আরও দেখুন    তালিকা সেলাই মেশিন ব্রান্ডের   তথ্যসূত্র   বিষয়শ্রেণী:জাপানের বিলুপ্ত কোম্পানি বিষয়শ্রেণী:সেলাই মেশিন ব্র্যান্ড
আসানসোল রেলওয়ে বিভাগ হল ভারতের রেলওয়ের পূর্ব রেল অঞ্চলের চারটি রেল বিভাগের মধ্যে একটি। এই রেল বিভাগটি ১৯২৫ সালে গঠিত হয় এবং এই রেল বিভাগের সদর দপ্তর  আসানসোলে আর পূর্ব রেল সদর দপ্তর শিয়ালদহে অবস্থিত। শিয়ালদহ রেল বিভাগ, হাওড়া রেল বিভাগ এবং মালদা রেল বিভাগ এই তিনটির সদর পূর্ব রেল অঞ্চলের অধীনে।   এই রেল বিভাগটির রেলপথ প্রধানত পশ্চিবঙ্গের পশ্চিম বর্ধমান, পূর্ব বর্ধমান, বাঁকুড়া জেলা, বীরভূম জেলায় এবং ঝাড়খণ্ডের ধানবাদ সহ কয়েকটি জেলাতে অবস্থিত। এই বিভাগের পূর্বে হুগলি নদী ও দক্ষিণে বাঁকুড়া জেলা।   রেলওয়ে স্টেশন এবং শহরগুলির তালিকা  আসানসোল রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত তালিকাঃ    স্টেশনের শ্রেণী স্টেশনের সংখ্যা স্টেশনের নাম এ-১ ০  এ ৩ আসানসোল জংশন,  দুর্গাপুর, জসিডি জংশন  বি ১  চিত্তরঞ্জন,  সি(শহরতলি রেল) ২  রানিগঞ্জ, জামুরিয়া ডি  - ই ৩  জামতাড়া,  বিদ্যাসাগর, সীতারামপুর জংশন এফ(হল্ট স্টেশন) ৯ রোহিনি হল্ট, সংহতি হল্ট, সালানপুর হল্ট , মথুরাপুর হল্ট, শংকরপুর হল্ট, রৃপনারায়ণ হল্ট, ইত্যাদি মোট ১৬ -   তথ্যসূত্র    বহিঃসংযোগ     বিষয়শ্রেণী:ভারতীয় রেলের বিভাগ বিষয়শ্রেণী:১৯২৫-এ ভারতে প্রতিষ্ঠিত বিষয়শ্রেণী:পূর্ব রেল বিষয়শ্রেণী:আসানসোলের পরিবহন
বালাজী মোশন পিকচার্স হচ্ছে বালাজী টেলিফিল্মস লিমিটেডের সম্পূর্ণ মালিকানাধীন একটি সহায়ক কোম্পানি, যা শোভা কাপুর এবং তার মেয়ে একতা কাপুর দ্বারা প্রতিষ্ঠিত একটি ভারতীয় চলচ্চিত্র প্রযোজনা এবং বিতরণ কোম্পানি। মুম্বই ভিত্তিক এই কোম্পানিটি মূলত হিন্দি চলচ্চিত্রের প্রযোজনা এবং বিতরণ করে। এই কোম্পানির চেয়ারম্যান হলেন প্রাক্তন বলিউড অভিনেতা জিতেন্দ্র কাপুর।  কার্যক্রম মুম্বইয়ের অন্ধেরি পশ্চিমের নিউ লিঙ্ক রোডের বালাজী হাউসে মুম্বইয়ের বালাজী মোশন পিকচার্সের কার্যালয় অবস্থিত। এটি অন্ধেরি পশ্চিমের প্রধান কার্যালয় থেকে তাদের কার্যক্রম পরিচালনা করে; এছাড়াও ফিল্ম সিটি এবং মুম্বইয়ের অন্যান্য অবস্থানে এদের স্টুডিও রয়েছে। স্টুডিও সুবিধার ক্ষেত্রে, বালাজী মোশন পিকচার্স মুম্বইয়ের অন্যতম বৃহত্তম চলচ্চিত্র নির্মাতা প্রতিষ্ঠান।  পুরস্কার  দ্য গ্লোবাল ইন্ডিয়ান ফিল্ম অ্যান্ড টিভি অনার্স  তথ্যসূত্র  বহিঃসংযোগ            বিষয়শ্রেণী:হিন্দি চলচ্চিত্র বিষয়শ্রেণী:২০০২ সালে প্রতিষ্ঠিত মিডিয়া কোম্পানি বিষয়শ্রেণী:ভারতের চলচ্চিত্র প্রযোজনা কোম্পানি বিষয়শ্রেণী:মুম্বই ভিত্তিক চলচ্চিত্র প্রযোজনা কোম্পানি বিষয়শ্রেণী:২০০২-এ ভারতে প্রতিষ্ঠিত বিষয়শ্রেণী:বালাজী টেলিফিল্মস বিষয়শ্রেণী:২০০২-এ প্রতিষ্ঠিত গণমাধ্যম কোম্পানি
thumb|right|আসুনসিওনে একটি সরকারী সাইন, গুয়ারানা এবং স্প্যানিশ ভাষা গুয়ারানি ভাষা ও স্পেনীয় ভাষা যৌথভাবে প্যারাগুয়ের সরকারি ভাষা। (see translator's note) প্যারাগুয়ের প্রায় ৯৫% লোক গুয়ারানি ভাষাতে কথা বলেন। এছাড়াও এখানে আরও প্রায় ১৫টি আদিবাসী আমেরিকান ভাষা প্রচলিত। এগুলির বেশিরভাগের বক্তাসংখ্যা শ' খানেকের বেশি নয়। এছাড়াও প্যারাগুয়েতে দেড় লক্ষাধিক লোক জার্মান ভাষাতে কথা বলেন। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।   তথ্যসূত্র    বহিঃসংযোগ   প্যারাগুয়ের ভাষার উপর এথনোলগ-এর রিপোর্ট  বিষয়শ্রেণী:প্যারাগুয়ে বিষয়শ্রেণী:দক্ষিণ আমেরিকার ভাষা বিষয়শ্রেণী:প্যারাগুয়ের ভাষা
২৮ জুলাই ১৯৭৮ সালে মালদ্বীপে রাষ্ট্রপতি নির্বাচন অনুষ্ঠিত হয়। নির্বাচনটি মাউমুন আব্দুল গাইয়ুমের প্রার্থীতার উপর গণভোটের রূপ নেয়"News in Brief", The Times, 31 July 1978, p5, issue 60367 যিনি ৯২.৯৬% ভোট পেয়ে নির্বাচিত হন।   পটভূমি  ইব্রাহিম নাসির ১৯৭৩ সালে রাষ্ট্রপতি নির্বাচিত হন। দুই বছর পর তিনি প্রধানমন্ত্রী আহমেদ জাকিকে ক্ষমতাচ্যুত করেন যাকে তার জনপ্রিয়তার কারণে হুমকি হিসেবে দেখা হয় এবং একটি রক্তপাতহীন অভ্যুত্থানে এবং তাকে একটি দূরবর্তী দ্বীপে নির্বাসিত করে। History Library of Congress Country Studies  ১৯৭০-এর দশকে দ্বীপগুলির প্রধান রপ্তানি এবং ব্রিটিশ বিমান ঘাঁটি RAF Gan বন্ধ হয়ে যাওয়ায় শ্রীলঙ্কার শুকনো মাছের বাজার ভেঙে পড়ার পর দ্বীপগুলি অর্থনৈতিক সমস্যায় ভুগতে শুরু করে। ফলস্বরূপ নাসির শাসন জনপ্রিয়তা হারাতে শুরু করে, এবং ১৯৭৮ সালে তিনি সিঙ্গাপুরে পালিয়ে যান এবং পরবর্তী তদন্তে প্রকাশিত হয় যে তিনি তার সাথে জাতীয় কোষাগার থেকে কয়েক মিলিয়ন ডলার নিয়েছিলেন। History Library of Congress Country Studies   ফলাফল    তথ্যসূত্র   বিষয়শ্রেণী:একক-প্রার্থীর নির্বাচন বিষয়শ্রেণী:মালদ্বীপে গণভোট বিষয়শ্রেণী:মালদ্বীপের রাষ্ট্রপতি নির্বাচন বিষয়শ্রেণী:১৯৭৮-এ এশিয়ায় নির্বাচন বিষয়শ্রেণী:১৯৭৮-এ মালদ্বীপ